“ตลาดหุ้นยุโรป” ดิ่งหนัก! นักลงทุนเทกระจาดขาย หวั่นรัสเซียบุกยูเครน-เงินเฟ้อพุ่ง
“ตลาดหุ้นยุโรป” ร่วงระนาว! นักลงทุนเทกระจาดขาย หวั่นสงครามยูเครน-รัสเซีย ส่งผลให้เงินเฟ้อพุ่งสูง กระทบเศรษฐกิจฟื้นตัว
“ตลาดหุ้นยุโรป” ร่วงระนาว! นักลงทุนเทกระจาดขาย หวั่นสงครามยูเครน-รัสเซีย ส่งผลให้เงินเฟ้อพุ่งสูง
24 ก.พ. 2565

ตลาดหุ้นยุโรปเปิดตลาดปรับตัวลงอย่างหนักในวันนี้ โดยนักลงทุนเทขายสินทรัพย์ที่มีความเสี่ยงสูงหลังจากรัสเซียเปิดฉากโจมตียูเครน ซึ่งได้ทำให้เกิดกระแสความวิตกกังวลว่าอาจมีสงครามก่อตัวขึ้นในภูมิภาคยุโรป ซึ่งจะส่งผลให้อัตราเงินเฟ้อพุ่งสูง และสร้างแรงกดดันต่อเศรษฐกิจ
สำนักข่าวรอยเตอร์รายงานว่า กองกำลังรัสเซียได้ยิงขีปนาวุธถล่มหลายเมืองในยูเครน และวางกำลังทหารบริเวณชายฝั่งของยูเครนในวันนี้ หลังจากที่ประธานาธิบดีวลาดิเมียร์ ปูติน ผู้นำรัสเซีย อนุมัติให้เริ่มปฏิบัติการทางทหารพิเศษในภาคตะวันออกของยูเครน
ดัชนี STOXX 600 เปิดตลาดที่ระดับ 448.59 จุด ลดลง 5.27 จุด หรือ -1.16%
ดัชนี DAX ตลาดหุ้นเยอรมนีเปิดตลาดวันนี้ที่ 13,989.41 จุด ร่วงลง 641.95 จุด หรือ -4.39% โดยเป็นดัชนีที่ปรับตัวลงมากที่สุด เนื่องจากเยอรมนีต้องพึ่งพาซัพพลายพลังงานจากรัสเซียอย่างมาก
ส่วนดัชนี CAC-40 ตลาดหุ้นฝรั่งเศสเปิดตลาดวันนี้ที่ 6,496.25 จุด ร่วงลง 284.42 จุด หรือ -4.19%